ຜູ້ນຳປະທ້ວງ ຍັງບໍ່ໄວ້ວາງໃຈ ນຳການປະຕິຮູບ ຢູ່ໃນມຽນມາ (ວີດີໂອ)
ຜູ້ນຳປະທ້ວງເວົ້າວ່າ ທັງ​ໝົດ​ນັ້ນ ແມ່ນ​ເປັນເລື່ອງຂີ້​ຕົວະ ​ເພາະລັດຖະບານ ພຽງ​ແຕ່ພະຍາຍາມ ປ້ອງ​ກັນ​ທຸລະ​ກິດ​ ​ແລະ​ອຳນາດຄວບ​ຄຸມ ຂອງພວກເຂົາເຈົ້າທໍ່ນັ້ນ.
ການເປີດກວ້າງທາງການເມືອງໃນມຽນມາ ໄດ້ຮັບການຍ້ອງຍໍ ສັນລະເສີນ ວ່າເປັນການຜ່ອນຄາຍໃນການກຳອຳນາດຢ່າງ ເຄັ່ງຄັດຂອງພວກທະຫານແລະ ອະນຸຍາດໃຫ້ມີການປົກຄອງ ທີ່ເປັນປະຊາທິປະໄຕຫລາຍຂຶ້ນ ແຕ່ພວກຕິຕຽນ ບາງຄົນ ເຊັ່ນຄູບາອົງນຶ່ງທີ່ເປັນຜູ້ນຳພາໃນການລຸກຮືຂຶ້ນເມື່ອປີ 2007 ຊຶ່ງເປັນທີ່ຮູ້ກັນໃນນາມ ການປະຕິວັດຜ້າເຫລືອງນັ້ນກ່າວວ່າ ໂດຍລວມແລ້ວ ບໍ່ມີຫຍັງ ປ່ຽນແປງຫຼາຍ ຢູ່ທີ່ພາກເໜືອຂອງ ປະເທດໄທ Steve Sanford ນັກຂ່າວວີ ໂອເອ ໄດ້ໂອ້ລົມກັບ ທ່ານ U Gambira ນັກເຄຶ່ອນໄຫວທາງການເມືອງ ແລະ ອະ ດີດຄູບາ ຊຶ່ງໄດ້ກາຍມາເປັນທີ່ຮູ້ກັນດີແກ່ໃນໝູ່ປະຊາຊົນ ໃນ ຖານະຜູ້ນຳພາຄົນສຸດທ້າຍ ໃນການລຸກຮືຂຶ້ນຂັ້ນຮາກຫຍ້າ ຂອງມຽນມາ ກິ່ງສະຫວັນ ມີລາຍລະອຽດກ່ຽວກັບເລື່ອງນີ້ມາ ສະເໜີທ່ານ ໃນເດືອນສິງຫາ ປີ 2007 ຜ່ານມາ ຫລາຍພັນຄົນໃນມຽນມາ ພາກັນລົງ ສູ່ຖະໜົນທາງ ເພື່ອປະທ້ວງ ລາຄານຳ້ມັນ ແລະອາຫານ ທີ່ແພງຂຶ້ນ ໃນບໍ່ເທົ່າ ໃດອາທິດຕໍ່ມານັ້ນ ຄູບາ ຈຳນວນນຶ່ງໄດ້ຮ່ວມກັບພວກເຂົາເຈົ້າ ໃນອັນທີ່ຮູ້ກັນວ່າ ການປະຕິວັດຜ້າເຫລືອງ ທ່ານ Gambira ກ່າວວ່າ ບັນດານັກເຄື່ອນໄຫວໄດ້ວາງແຜນ ເພື່ອທ້າທ້າຍຕໍ່ການປົກຄອງ ຂອງພວກທະຫານ ແຕ່ຄວາມບໍ່ພໍໃຈກ່ຽວກັບເລື່ອງນໍ້າມັນ ແລະລາຄາອາຫານ ໄດ້ເຮັດ ໃຫ້ເກີດການປະທ້ວງໄວຂຶ້ນ ທ່ານ Gambira ກ່າວວ່າ “ຄວາມຈິງແລ້ວ ພວກເຮົາໄດ້ວາງແຜນ ເຮັດການ ປະຕິວັດຜ້າ ເຫລືອງຂະໜາດໃຫຍ່ ໃນປີ 2008 ແຕ່ວ່າຫລາຍຄົນໄດ້ມີຄວາມໂກດແຄ້ນຢູ່ແລ້ວ ກ່ຽວ ກັບການຂຶ້ນລາຄານໍ້າມັນຄົວກິນແລະເຂົ້າ ເພາະສະນັ້ນ ພວກເຮົາຈຶ່ງໄດ້ມາເຕົ້າໂຮມກັນ ໄວກວ່າທີ່ໄດ້ວາງແຜນໄວ້” ພວກທະຫານທີ່ປົກຄອງປະເທດຢູ່ໃນເວລານັ້ນ ໄດ້ປາບປາມການລຸກຮືຂຶ້ນຢ່າງຮຸນແຮງ ທ່ານ Gambira ໄດ້ຖືກຈັບ ແລະຖືກຕັດສິນລົງໂທດຕິດຄຸກ 68 ປີ ຫລັງຈາກໄດ້ໃຊ້ເວລາຢູ່ໃນຄຸກເປັນເວລາສີ່ປີ ພາຍໃຕ້ສະພາບຄວາມທຸກທໍລະມານ ທ່ານ Gambira ແມ່ນຮວມຢູ່ຈຳນວນພວກທີ່ໄດ້ຮັບການໃຫ້ອະໄພຍະໂທດ ກ່ອນໜ້າການໄປ ຢ້ຽມຢາມຂອງປະທານາທິບໍດີສະຫະລັດ ທ່ານ Barack Obama ໃນປີ 2012 ແຕ່ຫລັງຈາກນັ້ນມາ ທ່ານໄດ້ຖືກຈັບຄືນໃໝ່ອີກ ສາມເທື່ອໂດຍເຈົ້າໜ້າທີ່ ແລະ ເທື່ອຫລ້າ ສຸດໃນ ແມ່ນກີດກັ້ນບໍ່ໃຫ້ທ່ານເຂົ້າຮ່ວມໃນການປະທ້ວງທີ່ບໍ່ທອງແດງ ໃນນະຄອນ Mandalay ທ່ານ Gambia ກ່າວວ່າ “ຂ້າພະເຈົ້າ ໄດ້ຖືກບັງຄັບໃຫ້ແກ້ຜ້າເຫລືອງ ຂ້າພະເຂົ້າ ບໍ່ຄ່ອຍ ພໍໃຈປານໃດ ແລະບໍ່ຢາກສິກຈາກການເປັນຄູບາ ແຕ່ວ່າ ພວກທະ ຫານໄດ້ກົດດັນຕໍ່ ຂ້າ ພະເຈົ້າຢ່າງຫລວງຫລາຍ ເຂົາເຈົ້າພາກັນຊອກຄົ້ນຢູ່ຕາມ ວັດວາແຫ່ງຕ່າງໆ ທີ່ຂ້າພະ ເຈົ້າໄດ້ໄປຢູ່ ແລະໄດ້ບອກເຈົ້າອາວາດວັດວ່າ ຢ່າອະນຸຍາດໃຫ້ຂ້າພະເຈົ້າ ໄປພັກເຊົານຳ ການກະທຳຂອງພວກທະຫານ ໄດ້ບັງຄັບໃຫ້ທ່ານ Gambira ໜີອອກຈາກປະເທດ ແລະ ກໍເຂົ້າຮ່ວມກັບພວກຕິຕຽນທີ່ກ່າວວ່າ ນະໂຍບາຍລັດຖະບານເຮັດໃຫ້ ການແບ່ງແຍກ ທາງດ້ານສາສະໜາແລະຊົນຊາດຊົນເຜົ່າຂີ້ຮ້າຍລົງ ຊຶ່ງໄດ້ບ່ອນທໍາ ລາຍຕໍ່ການປະຕິຮູບ ທີ່ໄດ້ຮັບການຍ້ອງຍໍຈາກຕ່າງປະເທດນັ້ນ ແລະດ້ວຍເຫດນີ້ ທ່ານຈຶ່ງໄດ້ມາຢູ່ ທີ່ພາກເໜືອຂອງປະເທດໄທ ເພື່ອສິດສອນຊາວມຽນ ມາດ້ວຍກັນ ແລະຕິດຕໍ່ຫາພວກໝູ່ເພື່ອນ ທີ່ຢູ່ອີກຟາກນຶ່ງ ຂອງຊາຍແດນນັ້ນ ໃນຂະນະ ທີ່ມຽນມາຕຽມການເລືອກຕັ້ງໃນປີໜ້ານີ້ ທ່ານ Gambira ຍັງຄົງມີຄວາມສົງໄສຢູ່ ທ່ານ Gambia ກ່າວວ່າ “ຫລາຍປະເທດ ຮວມທັງ ສະຫະລັດ ແລະຢູໂຣບ ໄດ້ໃຫ້ເວລາ ແກ່ລັດຖະບານມຽນມາ ປະຕິຮູບປະເທດ ການເລືອກຕັ້ງປີ 2015 ໃກ້ຈະມາຮອດແລ້ວ ແລະພວກເຂົາເຈົ້າກໍຍັງບໍ່ທັນໄດ້ປະຕິຮູບອັນໃດອັນນຶ່ງຢ່າງແທ້ຈິງ ທັງໝົດນີ້ແມ່ນເປັນ ເລື່ອງຂີ້ຕົວະ ເພາະລັດຖະບານທະຫານ ກ່າວວ່າ ເຂົາເຈົ້າຈະປະຕິຮູບ ກໍພຽງແຕ່ເພື່ອ ປ້ອງກັນທຸລະກິດ ແລະການຄວບຄຸມຂອງ ພວກເຂົາເຈົ້າທໍ່ນັ້ນ ” ສຳລັບມຽນມາແລ້ວ ປີໜ້ານີ້ ຈະເປັນການທົດສອບເບິ່ງວ່າ ພວກຕິຕຽນຄືດັ່ງທ່ານ Gambira ມີເຫດຜົນ ທີ່ມີຄວາມຫວັງໄປໃນແງ່ຮ້າຍ ຫລືບັນດາເຈົ້າໜ້າທີ່ສາມາດຈັດໃຫ້ ມີການເລືອກຕັ້ງທີ່ເສລີ ແລະທ່ຽງທຳຂຶ້ນໄດ້ ໂດຍປາດສະຈາກຄວາມວຸ້ນວາຍ ຢູ່ໃນຖະ ໜົນຫົນທາງ